Rikunarita-ORG/Wikinium huggingface dataset:
# విముక్తి కోసం

|  |
| --- |
| **విముక్తి కోసం** (1983 తెలుగు సినిమా) |
|  సినిమా పోస్టర్ |
| దర్శకత్వం | ఉదయకుమార్  |
| తారాగణం | సాయిచంద్ , పద్మ |
| నిర్మాణ సంస్థ | ప్రజా చిత్ర |
| భాష | తెలుగు |

విముక్తి కోసం 1983 డిసెంబరు 23న విడుదలైన తెలుగు సినిమా. ప్రజాచిత్ర ప్రొడక్షన్స్ పతాకంపై పి.సురేందర్ నిర్మించిన ఈ సినిమాకు ఉదయ్ కుమార్ దర్శకత్వం వహించాడు. సాయిచంద్, పద్మ ప్రధాన తారాగణంగా నటించిన ఈ సినిమాకు బి.గోపాలం సంగీతాన్నందించాడు.

## కథ

తిరగబడి తీరందే జరుగుబాటు లేదని గ్రహించిన కష్ట జీవులు చైతన్య వంతులై భూమి కోసం, భుక్తి కోసం భూస్వాముల దోపిడీ నుండి విముక్తి కోసం ఉద్యమించిన సమరశీల పోరాట కథకు చక్కని రూప కల్పన చేసిన చిత్రం ఇది.

ఒక గ్రామంలో రాజా పాపినాయుడు దోపిడీ వ్యవస్థకు ప్రతినిథి. తమ బ్రతుకులు ఇంతే అనుకొనే బానిస మనస్తత్వంతో గ్రామంలోని పాలేరులు, కూలీలు భూస్వాముల ఉక్కు పాదాల క్రింద నలిగి పోతుంటారు. ఊరికి కరెంటు వస్తుంది. పాపినాయుడు ఇంట్లో విద్యుద్దీపాలు వెలిగినా, పేదోళ్ళ గుడిసెల్లో వెలిగింది చమురు దీపాలే.

సత్తిగాడు (సత్యం) స్వతంత్రంగా జీవించాలనే కోరికతో ఎవరివద్దా పాలేరుగా పనిచేయడానికి అంగీకరించడు. ఆ గ్రామానికి "సంగం" మనిషి రావడంతో కష్ట జీవులలో చైనత్య జ్యోతి వెలుగుతుంది. పాపినాయుడు ఋణం తీర్చుకోవడానికి సత్యం పాలేరుగా చేరుతాడు. యజమాని మంచివాడనే భ్రమలో ఉన్న సత్యానికి ఆలస్యంగా జ్ఞానోదయమవుతుంది. కష్ట జీవులంతా ఏకమవుతారు. జీతం పెంచాలని సమ్మె చేసి విజయం సాధిస్తారు. సత్యాన్ని ప్రేమించిన సరస అతడిని సంగం మార్గానికి నడిపిస్తుంది. సంగం మనిషిపై భూస్వాములు దౌర్జన్యం చేస్తారు. కష్ట జీవులలో ఆవేశం కట్టలు తెగింది. విముక్తికోసం ఉస్యమిస్తారు.

## తారాగణం

* సాయిచంద్ - సత్యం
* కాకరల
* చలపతి రావు - పాపినాయుడు
* ప్రతాప్
* పద్మ
* జయమాల
* పిడి నాయుడు
* బుట్చి రాజు
* గోపాల కృష్ణ
* మల్లా రెడ్డి
* రామలింగ స్వామి
* వెంకట రావు
* సర్వేశ్వరరావు
* వాసు
* నాగమణి
* తులసి
* సూర్య కుమారి
* గరగ

## సాంకేతిక వర్గం

* కథ, సంభాషణలు: భూషణం
* స్క్రీన్ ప్లే: హరి
* సాహిత్యం: వంగపండు ప్రసాదరావు
* సంగీతం: టి. గోపాలం
* ఛాయాగ్రహణం: ఎం.వి.రఘు
* నిర్మాతలు: ఎస్పీ సురేందర్, ఎన్.లక్ష్మణరావు
* దర్శకుడు: ఉదయ్ కుమార్
* అంకితం: శ్రీశ్రీ
* నేపథ్య గాయకులు: శ్రీపతి పండితారాధ్యుల బాలసుబ్రహ్మణ్యం, శైలజ, శిష్ట్లా జానకి, గేదెల ఆనంద్
* నిర్వహణ: కె సత్యనారాయణ
* నిర్మాణత: వి.మన్మథ రెడ్డి
* నిర్మాణ సంస్థ: ప్రజా చిత్ర
* విడుదల:23:12:1983.

## పాటల జాబితా

1.అంబాతక్కడే ఓయ్ కుంభలు కట్టి అజామ్ర , రచన: వంగపండు, గానం.ఎస్.జానకి బృందం

2 . ఎహే ఓహో లెండిరా కమ్మి తీయ రండిరా, రచన: వంగపండు ప్రసాదరావు, గానం.జి.ఆనంద్ , ఎస్.పి.శైలజ బృందం

3.తిరుగు తిరుగులో ఉయ్యాలో , రచన: వంగపండు, గానం.బృందం

4 . పొలాలన్నీ హలాల దున్ని , రచన: వంగపండు, గానం.బృందం

5. రండోరో కూలన్న రండిరో రైతన్న , రచన: వంగపండు, గానం.ఎస్.పి.బాలసుబ్రహ్మణ్యం, బృందం

6 రావణా సెండులాలో వెన్నెల రాగాన్ని, రచన: వంగపండు, గానం.ఎస్.పి.శైలజ బృందం

7.సువ్వి సువన్నలు ఓయాన్నల్లారా చూడండి తల్లులు , రచన: వంగపండు, గానం.జి.ఆనంద్ బృందం .

## మూలాలు

. 3.ఘంటసాల గళామృతము, కొల్లూరి భాస్కరరావు బ్లాగ్.

## బాహ్య లంకెలు

* యూట్యూబ్ లో పూర్తి సినిమా
# కుతుబ్ షాహీ వంశం

| కుతుబ్ షాహీ  |
| --- |
| 1518–1687 |
|  |
| రాజధాని | హైదరాబాద్ |
| సామాన్య భాషలు | ఫారసి , ఉర్దూ , దక్కని (ఉర్దూ +పార్శి భాషల కలయిక) |
| ప్రభుత్వం | Monarchy |
| కుతుబ్ షాహీ |  |
|  |
| • 1518-1748  | సుల్తాన్ కులీ కుత్బుల్ ముల్క్ |
| • 1672-1687  | అబుల్ హసన్ కుతుబ్ షా |
|  |
| చరిత్ర |  |
|  |
| • స్థాపన  | 1518 1518 |
| • పతనం  | 1687 |
|  |
| విస్తీర్ణం |
| 500,000 km2 (190,000 sq mi) |
| ద్రవ్యం | నాణేలు - హోన్ను (బంగారు) , ఫణం(వెండి) |
|

|  |  |
| --- | --- |
| **Preceded by** | **Succeeded by** |
|

|  |  |
| --- | --- |
|  | బహుమనీ సామ్రాజ్యం
 |

 |

|  |  |
| --- | --- |
| బ్రిటీష్ ఇండియా
 |  |

 |

 |

**కుతుబ్ షాహీ వంశం** (ఈ వంశస్థులను **కుతుబ్ షాహీలు** అంటారు) దక్షిణ భారతదేశం లోని గోల్కొండ రాజ్యం పాలించిన పాలక వంశం. ఈ వంశస్థులు తుర్కమేనిస్తాన్-ఆర్మేనియా ప్రాంతంలోని తుర్కమేన్ తెగకు చెందిన షియా ముస్లింలు.

## స్థాపన

కుతుబ్ షాహీ వంశ స్థాపకుడు **సుల్తాన్ కులీ కుత్బుల్ ముల్క్,**  16వ శతాబ్దం ప్రారంభంలో కొందరు బంధువులు, స్నేహితులతో కలసి ఢిల్లీకి వలస వచ్చాడు. తరువాత దక్షిణాన దక్కన్ పీఠభూమికి వచ్చి బహుమనీ సుల్తాన్ మహమ్మద్ షా కొలువులో పనిచేసాడు. అతడు గోల్కొండను జయించి హైదరాబాద్ రాజ్యానికి అధిపతి అయ్యెను. 1518లో బహుమనీ సామ్రాజ్యం పతనమై ఐదు దక్కన్ సల్తనత్ ఆవిర్భవించుచున్న సమయములో బహుమనీ సుల్తానుల నుండి స్వతంత్రం ప్రకటించుకొని, "కుతుబ్ షా" అనే పట్టం స్వీకరించి గోల్కొండ కుతుబ్ షాహీ వంశం స్థాపించాడు.

## పరిపాలన

ఈ వంశము తెలుగు వారిని పరిపాలించిన తొలి ముస్లిం వంశం. ఈ వంశం 1687లో మొఘల్ చక్రవర్తి ఔరంగజేబు సైన్యాలు దక్కన్ని జయించేవరకు, 175 సంవత్సరాలు గోల్కొండను పరిపాలించింది. ఆ తరువాత 1948లో హైదరాబాదు రాజ్యం, న్యూఢిల్లీ సైనిక జోక్యం (పోలీసు చర్య) తో భారతదేశంలో విలీనము అయ్యేవరకు ముస్లింల పరిపాలనలోనే ఉంది.

కుతుబ్ షాహీ పాలకులు గొప్ప కళా, శాస్త్ర పోషకులు. వీరు పర్షియన్ సంస్కృతిని పోషించడమే కాకుండా, ప్రాంతీయ దక్కన్ సంస్కృతికి చిహ్నమైన తెలుగు భాష, కొత్తగా అభివృద్ధి చెందిన ఉర్దూ (దక్కనీ) ను కూడా పోషించారు. తెలుగు ప్రాంతమైన తెలంగాణ గోల్కొండ రాజ్యములో ఒక ప్రముఖ భాగమైనందున, వాళ్ల మాతృ భాష కాకపోయినా, గోల్కొండ పాలకులు తెలుగు భాష అభ్యసించారు. గోల్కొండ, ఆ తరువాత హైదరాబాదు రాజ్యానికి రాజధానులుగా ఉండేవి, ఉభయ నగరాలును కుతుబ్ షాహీ సుల్తానులే అభివృద్ధి చేశారు.

## వంశ క్రమం

ఈ వంశానికి చెందిన ఎనిమిది రాజులు క్రమంగా:

1. సుల్తాన్ కులీ కుత్బుల్ ముల్క్ (1518 -1543)
2. జంషీద్ కులీ కుతుబ్ షా (1543-1550)
3. సుభాన్ కులీ కుతుబ్ షా (1550)
4. ఇబ్రహీం కులీ కుతుబ్ షా (1550-1580)
5. మహమ్మద్ కులీ కుతుబ్ షా (1580-1612)
6. సుల్తాన్ మహమ్మద్ కుతుబ్ షా (1612-1626)
7. అబ్దుల్లా కుతుబ్ షా (1626-1672)
8. అబుల్ హసన్ కుతుబ్ షా (1672-1687)

1.సుల్తాన్ కులీ కుతుబ్ షా: ఇతని కాలం లో ఇతనికి సమకాలికులు 1. శ్రీకృష్ణ దేవరాయలు 2. బాబర్, హుమాయూన్

ఇతని రాజ్య విస్తరణకు కారకులయిన సేనాధిపతులు 1. హైధర్ ఉల్ముల్క్ 2. మురారీరావ్. మురారి రావ్ అహోభిలమ్ దేవాలయం పై దండెత్తాడు

## మూలాలు

## బయటి లింకులు

* కుతుబ్ షాహీల పరిపాలనలో తెలుగు సాహిత్యము , సంస్కృతి
# కరీంనగర్ నగరపాలక సంస్థ

| కరీంనగర్ నగరపాలక సంస్థ |
| --- |
| రకం |
| రకం |  కరీంనగర్, తెలంగాణ నగరపాలక సంస్థ |
| నాయకత్వం |
| మేయర్ | కొలగాని శ్రీనివాస్,  భారతీయ జనతా పార్టీ  |
| డిప్యూటీ మేయర్ | వై.సునీల్‌రావు,  భారతీయ జనతా పార్టీ  |
| సీట్లు | 66 |
| ఎన్నికలు |
| మొదటి ఎన్నికలు | మొదటి ఎన్నికలు |
| చివరి ఎన్నికలు | 2026 |

**కరీంనగర్ నగరపాలక సంస్థ**,తెలంగాణ రాష్ట్రంలోని కరీంనగర్ జిల్లా,కరీంనగర్ పరిపాలనను నిర్వహించే ఒక స్థానిక పాలకమండలి. మునిసిపల్ కార్పొరేషన్‌కు మేయర్, ప్రజాస్వామ్యయుతంగా ఎన్నుకోబడిన సభ్యులు నాయకత్వం వహిస్తారు.1987లో కరీంనగర్‌కు మొదట పురపాలక సంఘం హోదా పొందింది.తరువాత దీనిని 2005 మార్చి 5న కరీంంగర్ నగరపాలక సంస్థగా అప్‌గ్రేడ్ చేశారు.

## మేయర్ , డిప్యూటీ మేయర్

2020 జనవరి 29 న నగరపాలక సంస్థ మేయర్ జరిగిన ఎన్నికలలో మేయరు పదవికి (యుఆర్ జి ) తెలంగాణ రాష్ట్ర సమితికి చెందిన వై. సునీల్‌రావు ఎన్నికయ్యాడు.అలాగే డిప్యూటీ మేయర్ (యుఆర్) పదవికి తెలంగాణ రాష్ట్ర సమితికి చెందిన చల్లా స్వరూపరాణిని ఎన్నికైంది.

## దర్శనీయ ప్రదేశాలు/దేవాలయాలు

* రేకుర్తి శ్రీ లక్ష్మీనరసింహస్వామివారి ఆలయం

ఈ ఆలయం కరీంనగర్ నగరశివారులలో ఉంది.

## మేయర్లు

* డి శంకర్ - 2005 నుండి 2009 వరకు
* సర్దార్ రవీందర్ సింగ్ - జులై 2014 నుండి 2019 వరకు
* యాదగిరి సునిల్ రావు - జనవరి 2020 నుండి 2025
* కొలగాని శ్రీనివాస్ 2026 ఫిబ్రవరి 16 - ప్రస్తుతం

## మూలాలు

## బయటి లింకులు
# శాతవాహన పట్టణ అభివృద్ధి సంస్థ

| శాతవాహన పట్టణ అభివృద్ధి సంస్థ (సుడా)
 |
| --- |
| సంస్థ వివరాలు
 |
| స్థాపన
 | మే 17, 2017
 |
| Preceding agency
 | కరీంనగర్ నగరపాలక సంస్థ
 |
| అధికార పరిధి
 | తెలంగాణ ప్రభుత్వం
 |
| ప్రధానకార్యాలయం
 | కరీంనగర్ ﻿ / ﻿ |
| సంబంధిత మంత్రులు
 | కల్వకుంట్ల చంద్రశేఖర్ రావు, (ముఖ్యమంత్రి) కల్వకుంట్ల తారక రామారావు, (పురపాలక, పట్టణాభివృద్ధి శాఖ మంత్రి)
 |
| కార్యనిర్వాహకులు
 | జి.వి. రామకృష్ణరావు, చైర్మన్
 |

**శాతవాహన పట్టణ అభివృద్ధి సంస్థ** (సుడా), తెలంగాణ రాష్ట్రంలోని కరీంనగర్ పట్టణ అభివృద్ధి ప్రణాళిక సంస్థ. వారసత్వ నిర్మాణాలు, పట్టణం, దాని పరిధి ప్రాంతంలో నిర్ధిష్టమైన అభివృద్ధికి ఈ సంస్థ మార్గనిర్దేశం చేస్తుంది.

## చరిత్ర

2017, మే 17న తెలంగాణ ప్రభుత్వంచే శాతవాహన పట్టణ అభివృద్ధి సంస్థ ఏర్పాటుచేయబడింది. దీని ప్రధాన కార్యాలయం కరీంనగర్ పట్టణంలో ఉంది.

## విధులు - బాధ్యతలు

రాష్ట్రవ్యాప్తంగా పట్టణాల్లోని మౌలిక సదుపాయాల ప్రణాళికను, అభివృద్ధిని వివరించడానికి ఆయా అభివృద్ధి పనులకోసం పట్టణ అభివృద్ధి సంస్థలకు అధికారాలు ఇవ్వబడ్డాయి.

## అధికార పరిధి

కరీంనగర్, కరీంనగర్ శాసనసభ నియోజకవర్గం పరిధిలోవున్న 4,89,985 నివాసితుల కోసం మౌలిక సదుపాయాల అభివృద్ధి ప్రణాళికను ఈ సంస్థ నిర్వహిస్తుంది. కరీంనగర్ పట్టణంతోపాటు 71 గ్రామాలను కలిపి ఈ సంస్థను ఏర్పాటుచేశారు.

## ఇవికూడా చూడండి

* హైదరాబాదు పట్టణ అభివృద్ధి సంస్థ
* కాకతీయ పట్టణ అభివృద్ధి సంస్థ
* నిజామాబాదు పట్టణ అభివృద్ధి సంస్థ
* ఖమ్మం పట్టణ అభివృద్ధి సంస్థ
* మహబూబ్‌నగర్‌ నగరాభివృద్ధి సంస్థ

## మూలాలు

## వెలుపలి లంకెలు
# జగిత్యాల జిల్లా

| జగిత్యాల జిల్లా |
| --- |
| జిల్లా |
| తెలంగాణ పటంలో జగిత్యాల జిల్లా స్థానం |
| దేశం | భారతదేశం |
| రాష్ట్రం | తెలంగాణ |
| ముఖ్య పట్టణం | జగిత్యాల |
| ప్రభుత్వం |
|  • జిల్లా కలెక్టరు | సత్యనారాయణ |
|  • లోకసభ నియోజకవర్గాలు | నిజామాబాద్ |
|  • శాసనసభ నియోజకవర్గాలు | జగిత్యాల |
| విస్తీర్ణం |
|  • మొత్తం | 3,043 చ.కి.మీ. కి.మీ2 (**Formatting error: invalid input when rounding** చ. మై) |
| జనాభా  (2011) |
|  • మొత్తం | 9,85,417 |
| జనాభా వివరాలు |
|  • అక్షరాస్యత | 60 శాతం |
|  • లింగ నిష్పత్తి | 1036 |
| Vehicle registration | TG-21 |

 **జగిత్యాల జిల్లా,** తెలంగాణలోని 33 జిల్లాలలో ఒకటి.శాతవాహనుల తొలి రాజధాని, జగ్గదేవుడు పేరు మీద జగిత్యాల పేరు వచ్చింది. 2016 అక్టోబరు 11న కొత్తగా అవతరించిన ఈ జిల్లాలో మూడు రెవెన్యూ డివిజన్లు (జగిత్యాల, మెట్‌పల్లి, కోరుట్ల), 20 మండలాలు, 286 రెవెన్యూ గ్రామాలు ఉన్నాయి. అందులో నాలుగు నిర్జన గ్రామాలు. ఈ జిల్లాలోని అన్ని మండలాలు మునుపటి కరీంనగర్ జిల్లాలోనివి. జగిత్యాల పట్టణం ఈ జిల్లా పరిపాలన కేంద్రం. జగిత్యాల జిల్లా విస్తీర్ణం: 3,043 చ.కి.మీ. కాగా, జనాభా: 9,83,414, అక్షరాస్యత: 54.53 శాతంగా ఉన్నాయి. జిల్లా వ్యాప్తంగా ఎక్కువ మంది గల్ఫ్ దేశాలకు, బొంబాయి ఇతర ప్రాంతాలకు వెళ్తున్నారు.

### స్థానిక స్వపరిపాలన

జగిత్యాల జిల్లాజిల్లాలో  ఏర్పడిన కొత్త పంచాయితీలతో కలుపుకొని 380 గ్రామ పంచాయితీలు ఉన్నాయి.

## జిల్లాలోని మండలాలు

1. జగిత్యాల మండలం
2. జగిత్యాల గ్రామీణ మండలం\*
3. రాయకల్ మండలం
4. సారంగాపూర్ మండలం
5. బీర్పూర్ మండలం\*
6. ధర్మపురి మండలం
7. బుగ్గారం మండలం\*
8. పెగడపల్లి మండలం
9. గొల్లపల్లి మండలం
10. మల్యాల మండలం
11. కొడిమ్యాల్ మండలం
12. వెల్గటూరు మండలం
13. కోరుట్ల మండలం
14. మెట్‌పల్లి మండలం
15. మల్లాపూర్ మండలం
16. ఇబ్రహీంపట్నం మండలం
17. మేడిపల్లి మండలం
18. కత్లాపూర్ మండలం
19. భీమారం మండలం\*
20. ఎండపల్లి మండలం\*

గమనిక:\* పునర్య్వస్థీకరణలో భాగంగా జిల్లాలో కొత్తగా ఏర్పడిన మండలాలు (5)

## దేవాలయాలు

* కొండగట్టు ఆంజనేయస్వామి దేవస్థానం
* వెంకటేశ్వర ఆలయం, అలీపూర్
* కోటేశ్వర స్వామి ఆలయం-కోటి లింగాల
* సాయి బాబా దేవాలయం-కోరుట్ల
* అష్టలక్ష్మి ఆలయం- కోరుట్ల
* ఎల్లమ్మ ఆలయం- వెల్లుల్ల
* ధర్మపురి లక్ష్మీనరసింహస్వామి ఆలయం
* వెంకటాపూర్
* పోలాస
* నల్లగొండ లక్ష్మినరసింహస్వామి దేవాలయం
* దుబ్బ రాజేశ్వరస్వామి దేవాలయం
* పెద్దాపురం మల్లన్న

● ఇస్కాన్ టెంపుల్

* నల్లపోచమ్మ ఆలయం మోహనరావుపేట
* సోమేశ్వరాలయం మల్లాపూర్
* మల్లన్నపేట దేవాలయం
* ద్వికోటి ద్వాదశ జ్యోతిర్లింగాలయం బుగ్గారం ఎక్స్ రోడ్

## జాతరలు

● కొండగట్టు - జాతర

## జిల్లాలో నదులు

● గోదావరి

## ఇవి కూడా చూడండి

* జిల్లా గ్రామాల జాబితా

## మండలానికి చెందిన వ్యక్తులు

* పుల్ల కార్తీక్

## మూలాలు

## వెలుపలి లింకులు
# ఎబిఎన్ ఆంధ్రజ్యోతి

| ఎబిఎన్ ఆంధ్రజ్వోతి
 |
| --- |
| [[image:]]
 |
| ఆవిర్భావము
 | 2009 అక్టోబరు 15
 |
| Network
 | అమోడా బ్రాడ్‌కాస్టింగ్ నెట్‌వర్కు (ఎబిఎన్)
 |
| యాజమాన్యం
 | వేమూరి రాధాకృష్ణ
 |
| దృశ్య నాణ్యత
 | 16:9, 576i, SDTV, 1080p లేదా 720p, HDTV
(resolution varies depending on affiliate) |
| నినాదము
 | We report. You decide.
 |
| దేశం
 | భారతదేశం
 |
| భాష
 | తెలుగు
 |
| ప్రసార ప్రాంతాలు
 | అంతర్జాతీయ
 |
| ప్రధాన కార్యాలయం
 | హైదరాబాదు, తెలంగాణ, భారతదేశం
 |
| వెబ్సైటు
 |
 |

**ఎబిఎన్ ఆంధ్రజ్యోతి అనేది** ఒక తెలుగు టెలివిజన్ వార్తా చానెల్. ఆంధ్ర బ్రాడ్‌కాస్టింగ్ న్యూస్ సర్వీస్ అనే సంస్థ ద్వారా నిర్వహించబడుతుంది. ఈ ఛానెల్ అక్టోబర్ 15, 2009 నుండి తన ప్రసారాలను ప్రారంభించింది. దీనిని "ఆంధ్రజ్యోతి" దినపత్రిక మాతృసంస్థ అజమాయిషీలో నడుస్తుంది.ఈ ఛానెల్‌కు వేమూరి రాధాకృష్ణ కార్యనిర్వాహక అధికారిగా వ్యవహరిస్తున్నాడు. ఉపగ్రహం - Ins Insat 2E, డౌన్‌లింక్ పౌనపున్యం- 3656 MHZ, FEC 3/4, Symbol rate - 13,330, polarization - vertical ద్వారా ఈ చానెల్ పొందబడింది.ఎబిఎన్ అంటే అమోడా బ్రాడ్‌కాస్టింగ్ నెట్‌వర్క్.అని తెలుపుతుంది.ఈ ఛానెల్‌ను ఆంధ్రజ్యోతి వార్తాపత్రిక విజయవంతం అయిన తరువాత వేమూరి రాధాకృష్ణ ఎబిఎన్ ఆంధ్రజ్యోతి చానల్ ప్రారంభించారు.

## మూలాలు

## వెలుపలి లంకెలు

* ఎబిఎన్ ఆంధ్రజ్యోతి వెబ్‌సైటు
# సాక్షి (దినపత్రిక)

## చరిత్ర

సాక్షి మార్చి 24, 2008న 23 ఎడిషనులతో ప్రారంభించబడింది. అమెరికాకు చెందిన మారియో గార్సియా ఈ పత్రిక రూపకల్పన చేసాడు. జగతి పబ్లికేషన్స్ లో భాగంగా ఈ పత్రిక పనిచేస్తుంది. తెలుగు దినపత్రికారంగంలో మొదటిసారిగా అన్ని పేజీలూ రంగులలో ముద్రణ చేయబడుతోంది. తొలిగా ఇతర దినపత్రికల ప్రాంతీయ ఎడిషన్లు చిన్న సైజులో వస్తుంటే, దీనిలో పెద్ద సైజులో వెలువడింది. ఆదివారం అనుబంధం **ఫన్‌డే** పేరుతో విడుదల అవుతుంది. దీనిలో కథలు, సీరియళ్లు, హాస్య శీర్షికలు ఉంటాయి.

తొలిదశలో ఆంధ్రప్రదేశ్ మాజీ ముఖ్యమంత్రి వై.యస్.రాజశేఖర్ రెడ్డి కుమారుడు వై.ఎస్. జగన్మోహన్ రెడ్డి ప్రధాన సంపాదకుడు. సజ్జల రామకృష్ణారెడ్డి సంపాదకీయ సంచాలకునిగా, కె.ఎన్.వై.పతంజలి వ్యవస్థాపక సంపాదకునిగా మొదలైంది. పతంజలి అకాల మరణంతో వర్ధెల్లి మురళి సంపాదకునిగా బాధ్యతలు చేపట్టాడు. ప్రస్తుతం(2019) సంపాదకీయ సంచాలకుడుగా కె రామచంద్రమూర్తి బాధ్యతలు నిర్వర్తిస్తున్నాడు.

## అమ్మకాలు, చదువరులు

అమ్మకాలు
ఎబిసి 2018 జనవరి - జూన్ గణాంకాల ప్రకారం, పత్రిక సగటున 10,91,079 పత్రిక అమ్మకాలు కలిగివుంది. అంతకు ముందు అర్ధసంవత్సరపు గణాంకాలతో పోల్చితే 1.7% తగ్గుదల కనబడింది.

చదువరులు
ఐఆర్ఎస్ 2019 రెండవ త్రైమాసికం గణాంకాల ప్రకారం, తెలుగు రాష్ట్రాల్లో రోజువారి సగటున పత్రిక చదివేవారి సంఖ్య 30,86,000 వుండగా, గత నెలలో ఏనాడైనా పత్రిక చదివిన వారి సంఖ్య 85,98,000 గా వుంది. గత త్రైమాసికంతో పోల్చితే రోజు వారి సగటు చదువరుల సంఖ్య 4.7% పెరిగింది.

ఫణికుమార్ రేవంత్ రాహుల్ గాంధీ సోనియమ్మా ఇందిరమ్మ కాంగ్రెస్ మూడు రంగుల జెండా బండి పాదయాత్ర తెలంగాణ ప్రభుత్వం సోనీ అమ్మ ఇందిరమ్మ ఫణికుమార్ CM.

## ఇవికూడా చూడండి

1. సాక్షి (ప్రసారమధ్యమ సమూహం)
2. సాక్షి టివి
3. సాక్షి ఎక్సలెన్స్ పురస్కారాలు

## మూలాలు

## బయటి లింకులు
# నమస్తే తెలంగాణ

నమస్తే తెలంగాణ
మన రాష్ట్రం - మన పత్రిక| మన రాష్ట్రం - మన పత్రిక |
| రకం | దిన పత్రిక |
| రూపం తీరు | బ్రాడ్ షీట్ |
| సంపాదకులు | తిగుళ్ళ కృష్ణమూర్తి |
| స్థాపించినది | 2011-06-06 |
| కేంద్రం | హైదరాబాద్ |
| జాలస్థలి | ntnews.com |

**నమస్తే తెలంగాణ** జూన్ 6, 2011 నాడు తెలంగాణ ప్రత్యేక ఉద్యమానికి తోడ్పాటుగా ప్రారంభించబడిన తెలుగు పత్రిక. తెలంగాణ ప్రాంతంలోని గతకాలపు 7 జిల్లాల నుండి ఇది ప్రచురించబడుతోంది. అల్లం నారాయణ తొలి సంపాదకులు. ప్రస్తుత సంపాదకులు తిగుళ్ల కృష్ణమూర్తి.

## శీర్షికలు

| శీర్షిక | విషయం | రోజూ/వారం
 |
| --- | --- | --- |
| తెలంగాణ | తెలంగాణ వార్తలు | ప్రతి దినం
 |
| దునియా | అంతర్జాతీయ వార్తలు | ప్రతి దినం
 |
| ఖేల్ | క్రీడలు | ప్రతి దినం
 |
| జిందగీ | తెలంగాణపై ప్రత్యేక కథనం | రోజూ విభిన్నం
 |
| బిజీమార్కెట్ | వాణిజ్య వార్తలు | ప్రతి దినం
 |
| టాకీస్ | సినిమా వార్తలు | ప్రతి దినం
 |
| ఆవాజ్ | విద్య, ఉద్యోగ సమాచారం | ప్రతి దినం
 |
| అల్లరి | చిన్నారుల శీర్షిక | ఆదివారం
 |
| జీవనరేఖ | ఆరోగ్య సమాచారం | సోమవారం
 |
| బడి | విద్యార్థుల సమాచారం | మంగళవారం
 |
| సలహా | వైద్య సమాచారం | బుధవారం
 |
| నిపుణ | పోటీపరీక్షల సమాచారం | గురువారం
 |
| ఆడబిడ్డ | మహిళల సమాచారం | శుక్రవారం
 |
| భూమి | ఆర్థిక సమాచారం | శనివారం
 |

## బతుకమ్మ

ప్రతి ఆదివారం పత్రికకు అనుబంధంగా 32 పేజీల **బతుకమ్మ** చిరుపుస్తకం అందించబడుతుంది. ఇందులో రెండవ పేజీలో సిర్ఫ్ హమారా శీర్షికతో తెలంగాణాలోని ప్రత్యేకతలు ఇవ్వబడుతుంది. మూడవ పేజీలో "మన ట్యాంక్‌బండ్" శీర్షికలో తెలంగాణా ప్రముఖులపై చిరు పరిచయం తెలియజేయబడుతుంది. ఐదవ పేజీలో సంపాదకులు అల్లం నారాయణ పాఠకుల ప్రశ్నలకు సమాధానం ఇస్తారు. రాజాధిరాజ శీర్షికన కార్టూనులు, జోక్సు ప్రచురించబడతాయి. మధ్యపేజీలలో బొడ్డెమ్మ శీర్షికన చిన్నారులకు ఉద్దేశించిన విషయాలు ఉంటాయి. మైదాకు శీర్షికన మహిళలకు ప్రత్యేక పేజీ ఉంది. కవర్ పేజీ కథనం, రాశి-వాసి, సాహిత్య పరామర్శ, మన కథ, సెక్సాలజీ తదితర శీర్షికలు అదనం.

## అంతర్జాలంలో నమస్తే తెలంగాణ

అంతర్జాలంలో యూనికోడ్ అక్షర రూపంలోనూ, ఈ-పేపర్ రూపంలోనూ ఈ పత్రిక www.ntnews.com అనే యూఆర్‌ఎల్‌లో అందుబాటులో ఉంది. పాత సంచికలు కూడా అందుబాటులో ఉంచబడుతుంది. అంతర్జాలం ద్వారా ఈ పత్రికను భారతదేశం, యునైటెడ్ కింగ్‌డం, అమెరికాలలో అధికంగా వీక్షిస్తున్నారు. డిసెంబరు 29, 2019 నాటికి ఈ పత్రిక అలెక్సా ప్రపంచ ర్యాంకు మూడు నెలల సగటు 4395 ఉండగా, భారత ర్యాంకు 394 గా ఉంది.

## యాజమాన్యం

కల్వకుంట్ల చంద్రశేఖరరావు ప్రత్యేక తెలంగాణ ఉద్యమం తీవ్రంగా వున్న 2011 సంవత్సరంలో తెలంగాణ పబ్లికేషన్స్ ప్రైవేట్ లిమిటెడ్ ఆధ్వర్యంలో ఈ పత్రికను ప్రారంభించాడు. ముఖ్యమంత్రి అయిన తరువాత పత్రిక యాజమాన్య మండలి నుండి వైదొలిగాడు. 2017-2018 కాలానికి తెలంగాణ ప్రభుత్వ ప్రకటనల ఆదాయం గత సంవత్సరపు ఆదాయంతో పోల్చితే 387.4% పెరిగింది.

## మూలాలు
# ది హన్స్ ఇండియా

ది హన్స్ ఇండియా పత్రిక
ది హన్స్ ఇండియా ఒక ఇంగ్లీష్ దినపత్రిక. 2011 జూలై 15న హైదరాబాద్‌లో ప్రారంభించారు. హైదరాబాద్‌తో పాటూ, విశాఖపట్టణం, విజయవాడ, వరంగల్, తిరుపతిలలో దీనికి ఎడిషన్‌లు ఉన్నాయి. హెచ్ ఎం టివి వ్యవస్థాపక ప్రధాన సంపాదకులు కె రామచంద్రమూర్తి దీనికి కూడా వ్యవస్థాపక ప్రధాన సంపాదకులు. ప్రస్తుతం వి రాము శర్మ ఈ పత్రికకు ప్రధాన సంపాదకునిగా వ్యవహరిస్తున్నాడు. ది హన్స్ ఇండియా, హెచ్ ఎమ్ టివి లను హైదరాబాద్ మీడియా హౌజ్ లిమిటెడ్ ప్రమోట్ చేస్తోంది. కపిల్ గ్రూప్ యజమాని కె వామన రావు దీనికి అధ్యక్షులు. దేశ వ్యాప్తంగా పాత్రికేయులు, విశ్లేషకులు ఇందులు వ్యాసాలు రాస్తున్నారు. కపిల్ గ్రూప్ మీడియా బాధ్యతలు చూస్తున్నపుడు తెలుగు ఎడిటర్ కొండుభట్ల రామచంద్ర మూర్తి గారి  మస్తిష్కంలో మొగ్గతొడిగిన ఆలోచనే 'ది హన్స్ ఇండియా.

## సిబ్బంది కాలమిస్టులు

దినపత్రిక సంపాదకుడు వి రాము శర్మ ప్రచురణకర్త శ్రీ. హనుమంతరావు కె . కాలమిస్టులలో పాత్రికేయులు మాడభూషి శ్రీధర్, ఐ.వై.ఆర్.కృష్ణారావు, డాక్టర్ భరత్ ఝున్ ఝున్ వాలా, కృష్ణసాగర్ రావు, మోహన్ కందా, నిలోత్పాల్ బసు, డాక్టర్ సుమన్ కుమార్ కస్తూరి, ప్రొఫెసర్ వియ్యన్నరావు, డాక్టర్ పద్మజ షా, పల్లవి ఘోష్ ఉన్నారు. రాము శర్మ కు ముందు ఉస్మానియా విశ్వవిద్యాలయంలో జర్నలిజం బోధకుడిగా, ఎమ్ ఎల్ సి గా ఉన్న ప్రొఫెసర్ నాగేశ్వర్ ఎడిటర్ గా 12 అక్టోబర్ 2017 వరకు పనిచేశారు.

## హైదరాబాద్ మీడియా హౌస్

హైదరాబాద్ మీడియా హౌస్ ప్రైవేట్ లిమిటెడ్ 2006 ఆగస్టు 02న ఒక ప్రైవేట్ సంస్థగా ఉంది. ఇది ప్రభుత్వేతర సంస్థగా వర్గీకరించబడింది ఇది రిజిస్ట్రార్ ఆఫ్ కంపెనీస్, హైద్రాబాద్ లో రిజిస్టర్ చేయబడింది.హైదరాబాద్ మీడియా హౌస్ ప్రైవేట్ లిమిటెడ్ డైరెక్టర్లు వామన్ రావు కసుగంటి, హరితారావు, కురడ హనుమంతరావు, లక్ష్మణ్ కుమార్ కసుగంటి, ఉడ్తల కృష్ణ మోహన్.

## సంచికలు

ఢిల్లీ , హైదరాబాద్ , వరంగల్ , ఖమ్మం లో తెలంగాణా విశాఖపట్నం , అమరావతి , కర్నూలు తిరుపతి లో ఆంధ్ర ప్రదేశ్ నుండి సంచికలను ప్రచురిస్తుంది. , తెలంగాణ, ఆంధ్రప్రదేశ్ లలో ఆంగ్ల దినపత్రికగా పేరు గావిస్తూ ఈ పత్రిక ముందుకు వస్తోంది.

## బయటి లింకులు

* వెబ్ సైట్

## మూలాలు
# గాంధీ సెంటెనరీ మ్యూజియం

గాంధీ సెంటెనరీ మ్యూజియం|  |
| Established | 1969 |
| Location | కరీంనగర్, తెలంగాణ, భారతదేశం |
| Visitors | ప్రజా |
| Website | అధికారిక వెబ్సైటు |

**గాంధీ సెంటెనరీ మ్యూజియం** తెలంగాణ రాష్ట్రం కరీంనగర్ లోని కొత్త బస్టాండ్ సమీపంలో ఉన్న మ్యూజియం. శతాబ్దాల నాటి పురాతన శాసనాలు, విగ్రహాలు, నాణేలు, ఆయుధాలు, చాళుక్యులు, కాకతీయులు, బుద్ధుల కాలంలో ఉపయోగించిన వస్తువులు, సిరామిక్, మట్టి కుండలు ఈ మ్యూజియంలో ఉన్నాయి.

## చరిత్ర

1969వ సంవత్సరంలో మహాత్మాగాంధీ శతజయంతి వేడుకల సందర్భంగా గాంధీజీ జ్ఞాపకార్థంగా ఈ మ్యూజియం స్థాపించబడింది.

## సేకరణలు

ఈ మ్యూజియంలో కరీంనగర్ జిల్లాకు చెందిన రాతి పనిముట్లు, నాణేలు, టెర్రకోట బొమ్మలు, ఆయుధాలు ఉన్నాయి. ఇందులోని వస్తువులలో కొన్ని ఉమ్మడి కరీంనగర్ జిల్లాలోని పెద్దబంకూర్, ధూళికట్ట, కోటిలింగాల, నాగునూరు మొదలైన ప్రాంతాలతోపాటు కరీంనగర్ జిల్లాలోని ఇతర ప్రాంతాలలో నిర్వహించిన తవ్వకాల్లో బయటపడ్డాయి. ఈ మ్యూజియంలోని ప్రధాన మందిరంలో 3000 సంవత్సరాల పూర్వం రాతి పనిముట్లు ప్రదర్శించబడ్డాయి. ఇందులోని 20-లక్షల సంవత్సరాల నాటికి చెందిన చేపల-చెట్ల శిలాజాలు వేమనపల్లి, ముక్నూర్, కామనపల్లి ప్రాంతాల నుండి తీసుకురాబడ్డాయి.

మరో గదిలోని శాతవాహన కాలానికి చెందిన గొడ్డళ్ళు, కత్తిపీటలు, రాళ్ళు, ఇటుకలు, కుండలు, బీట్‌లు, కంకర ముక్కలు, టెర్రకోట గుట్టలు, ఇనుము ముక్కలు, జాడి-బిద్రి వంటి చారిత్రక వస్తువులు అప్పటి ప్రజల సామాజిక జీవితాన్ని ప్రతిబింబిస్తున్నాయి. మ్యూజియం సెంట్రల్ హాల్‌లో నాలుగు పెద్ద గ్యాలరీలు ఉన్నాయి. ఇక్కడ మౌరియన్ పూర్వ కాలం నుండి బ్రిటిష్ కాలం వరకు నాణేలను ప్రదర్శింపబడ్డాయి.

హైదరాబాదు నిజాం నవాబులు ఉపయోగించిన ఆయుధాలు, ఫిరంగి, మందుగుండు సామగ్రిని కూడా ఇక్కడ ప్రదర్శించారు. రెండవ శతాబ్దానికి చెందిన జైన, బౌద్ధమతాలకు చెందిన విగ్రహాలు, బౌద్ధ సున్నపు రాతి ప్యానెల్స్ ఈ మ్యూజియంలో ప్రదర్శించబడ్డాయి. వాటి వివరాలు కూడా చెక్కబడ్డాయి. ధూళికట్టలోని తవ్విన ప్రాంతం నుండి తెచ్చిన శాతవాహన కాలపు స్థూపం కళాత్మక విలువను ప్రతిబింబిస్తోంది. పెద్దబంకూర్ నుండి తెచ్చిన 12వ శతాబ్దానికి చెందిన ఆంజనేయ విగ్రహం, గంగాధర నుండి తెచ్చిన 7వ శతాబ్దానికి చెందిన అరుదైన పార్శ్వనాథ సల్లేఖన భంగిమ ఉన్నాయి. శాతవాహన నాగ ముచలింద (ఐదు తలల కోబ్రా విగ్రహం) కూడా ఉంది.

## సందర్శన వివరాలు

ప్రతిరోజూ ఉదయం 10:30 నుండి సాయంత్రం 5:00 వరకు సందర్శనకు అనుమతి ఉంటుంది. శుక్రవారం, పబ్లిక్ హాలిడేస్‌లో మ్యూజియం మూసివేయబడుతుంది.

## మూలాలు
# గడ్డం రాంరెడ్డి

| **గడ్డం రాంరెడ్డి** |
| --- |
|  |
| జననం | డిసెంబరు 4, 1929 కరీంనగర్ జిల్లా మైలారం |
| మరణం | జూలై 2, 1995 లండన్ |
| ఇతర పేర్లు | **జి.రాంరెడ్డిదూరవిద్యా పితామహులు**  |
| వృత్తి | 1977 వరకు ప్రొఫెసర్ 1977 నుండి 1982 మధ్య కాలంలో ఉపసంచాలకులు |

**జి.రాంరెడ్డి**గా సుపరిచితులైన **గడ్డం రాంరెడ్డి** (డిసెంబరు 4, 1929 - జూలై 2, 1995) దూరవిద్య ప్రముఖులు, సమాజ శాస్త్ర విజ్ఞానంలో మేటి వ్యక్తి. వీరిని "సార్వత్రిక విశ్వవిద్యాలయ పితామహుడు" (Father of Open Universities) గా పరిగణిస్తారు.

## జననం

వీరు 1929 డిసెంబరు 4న కరీంనగర్ జిల్లా మైలారం గ్రామంలో జన్మించారు. ఉస్మానియా విశ్వవిద్యాలయంలో రాజకీయ శాస్త్రంలో ఎమ్.ఎ. పట్టా పొంది పి.హెచ్.డి. స్వీకరించారు. 1977 వరకు అక్కడే ప్రొఫెసర్ గా పనిచేశారు. 1977 నుండి 1982 మధ్య కాలంలో ఉపసంచాలకులుగా పనిచేశారు. వీరు హైదరాబాదులోని భారత సమాజ విజ్ఞాన పరిశోధనా మండలి (Social Sciences Research Council), దక్షిణ ప్రాంతీయ కేంద్రానికి వ్యవస్థాపక డైరెక్టర్ గా సమాజ శాస్త్రంలో పలు ప్రయోగాలు చేశారు.

1980 దశాబ్దంలో వీరు దూరవిద్య వైపు దృష్టి మళ్ళించి దానిపై విశేషాధ్యయనం చేశారు. ప్రపంచ ప్రసిద్ధిచెందిన బ్రిటిష్ ఓపెన్ యూనివర్సిటీ గురించి నిశితంగా పరిశీలించారు. ఆంధ్ర ప్రదేశ్ ప్రభుత్వం కోరిక మేరకు సార్వత్రిక విశ్వవిద్యాలయం మన రాష్ట్రంలో ప్రారంభించే విషయంలో ఒక నివేదిక సమర్పించారు. దీనిని ప్రభుత్వం ఆమోదించి 1982 లో దేశంలో మొట్టమొదటగా ఆంధ్ర ప్రదేశ్ సార్వత్రిక విశ్వవిద్యాలయం ఏర్పడింది. దీనిని డాక్టర్ బి.ఆర్.అంబేద్కర్ సార్వత్రిక విశ్వవిద్యాలయముగా నామకరణం చేశారు. దీనికి మొదటి వైస్ ఛాన్సలర్ గా వీరిని నియమించారు. వీరి కృషిని గుర్తించి భారత ప్రభుత్వం 1985లో ప్రారంభించిన ఇందిరాగాంధీ సార్వత్రిక విశ్వవిద్యాలయం వైస్ ఛాన్సలర్ గా నియమించింది. అక్కడ వారు చేసిన కృషి అంతర్జాతీయ గుర్తింపు పొందింది. తరువాత 1991లో భారత ప్రభుత్వం వీరిని కొత్త ఢిల్లీలోని యూనివర్సిటీ గ్రాంట్స్ కమిషన్ ఛైర్మన్ గా నియమించింది. ప్రపంచంలోని ప్రముఖ సార్వత్రిక విశ్వవిద్యాలయాలను పరిశీలించి సార్వత్రిక వ్యవస్థకు ఒక చక్కని నమూనా తయారుచేసి తొలిసారిగా ఆసియా అభివృద్ధి బ్యాంకు ఏర్పాటుచేసిన అంతర్జాతీయ సదస్సులో ప్రకటించారు. ఈ నమూనా పలుదేశాలలో సార్వత్రిక విశ్వవిద్యాలయాలు ఏర్పాటు చేసుకోడానికి తోడ్పడింది. బంగ్లాదేశ్ ప్రభుత్వం తమ మొదటి సార్వత్రిక విశ్వవిద్యాలయానికి వీరిని సలహాదారుగా నియమించింది.

ఆంధ్ర ప్రదేశ్ లోను, భారతదేశంలోను కొన్ని విశ్వవిద్యాలయాలు గౌరవ డాక్టరేట్ పట్టాలు ప్రదానం చేశాయి. ఉస్మానియా విశ్వవిద్యాలయంలోని దూరవిద్యా విభాగానికి వీరి పేరుపెట్టారు. వీరికి 1994లో ప్రతిష్ఠాత్మకమైన శ్రీ రాజా లక్ష్మీ పురస్కారం ప్రదానం చేశారు.

## మరణం

దూరవిద్యా పితామహులైన రాంరెడ్డి గారు లండన్ లో జూలై 2, 1995లో పరమపదించారు.

## మూలాలు

* 20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.

## బయటి లింకులు

* కామన్ వెల్త్ ఆఫ్ లెర్నింగ్ లో రాంరెడ్డి గురించి.
* ప్రొ.జి.రాంరెడ్డి దూరవిద్యా కేంద్రం అధికారిక వెబ్ సైట్.
# జయశ్రీ రాచకొండ

| జయశ్రీ రాచకొండ |
| --- |
| జయశ్రీ రాచకొండజయశ్రీ రాచకొండ |
| జననం | అక్టోబరు 12 కరీంనగర్, తెలంగాణ |
| నివాస ప్రాంతం | హైదరాబాదు |
| విద్య | బి.ఏ., ఎల్ఎల్‌బి., ఎల్‌ఎల్‌ఎమ్., పిజిడిఐపిఆర్‌ |
| ప్రసిద్ధి | న్యాయవాది, సినిమా నటి |
| తండ్రి | రాచకొండ నర్సింగరావ్‌ |
| తల్లి | రాచకొండ విజయలక్ష్మి |

**జయశ్రీ రాచకొండ** న్యాయవాది, సినిమా నటి. ఎక్స్‌టెండెడ్‌ వారంటీ అనే షార్ట్ ఫిలింలో నటించిన జయశ్రీ, *సీతా ఆన్ ది రోడ్* , అ!, మల్లేశం, బుర్రకథ, వాళ్ళిద్దరి మధ్య వంటి చిత్రాలలో నటించింది.

## జననం - విద్యాభ్యాసం

జయశ్రీ, అక్టోబరు 12న తెలంగాణ రాష్ట్రం కరీంనగర్ లో రాచకొండ నర్సింగరావ్‌, విజయలక్ష్మి దంపతులకు జన్మించింది. తండ్రి అకౌంట్స్‌ ఆఫీసర్‌గా ఎఫ్‌సిఐ, రామగుండంలో పనిచేశాడు, తల్లి గృహిణి. పదవతరగతి వరకు రామగుండంలోని ఎఫ్‌సీఐ స్కూల్‌లో చదువుకుంది. ఇంటర్మీడియట్‌ రెండవ సంవత్సరంలో ఉండగానే పంచాయితీరాజ్‌ ఇంజనీర్‌ తో వివాహం అయ్యింది. వీరికి ఒక కుమార్తె . కూతురు పుట్టిన తర్వాత భర్త ప్రోత్సాహంతో ఓపెన్‌ యూనివర్సిటీలో బీఏ చేసి, తరువాత ‌ ఉస్మానియా విశ్వవిద్యాలయంలో ఎల్ఎల్‌బి, ఎల్‌ఎల్‌ఎమ్, పిజిడిఐపిఆర్‌ చేసింది. ప్రస్తుతం హైకోర్టు న్యాయవాదిగా పనిచేస్తోంది. భర్త పంచాయతీరాజ్‌ శాఖలో ఈఈగా పనిచేస్తున్నాడు.

## సినిమారంగం

2018లో ఎఫ్‌సీఏ స్కూల్‌ రీయూనియన్‌ కార్యక్రమంలో జయశ్రీ హావభావాలు గమనించిన తన సహచర విద్యార్థి ప్రణీత్ *సీతా ఆన్ ది రోడ్* అనే ఫీచర్ ఫిల్మ్‌లో అవకాశం ఇచ్చాడు. అదిచూసి నాని నిర్మాతగా ప్రశాంత్ వర్మ దర్శకత్వంలో రూపొందిన అ! సినిమాలో అవకాశం వచ్చింది. ఆ తరువాత *మాయం* సినిమాలో మల్లేశం సినిమాలో డాక్టర్‌గా, వాళ్ళిద్దరి మధ్య సినిమాలో హీరోయిన్ తల్లిగా నటించింది.

## నటించినవి

### చిన్నసినిమాలు

* ఎక్స్‌టెండెడ్‌ వారంటీ

**సినిమాలు సీత ఆన్‌ ది రోడ్‌
* అ! (దేవి)
* మాయం
* మల్లేశం (డాక్టర్)
* బుర్రకథ (2019) (హీరోయిన్ తల్లి)
* వాళ్ళిద్దరి మధ్య (సుజాత, హీరోయిన్ తల్లి)
* విఠల్‌ వాడి (హీరో తల్లి)
* నాతిచరామి (2022)

**వెబ్ సిరీస్ చదరంగం (జీ–5, ప్రధానమంత్రి)
* ఎక్స్‌పైరీ డేట్‌ (జీ-5, హీరో తల్లి)

## మూలాలు

## ఇతర లంకెలు

* ఇంటర్నెట్ మూవీ డేటాబేసు లో జయశ్రీ రాచకొండ పేజీ
* యాక్టింగ్ రాకపోవడం నుండే యాక్టింగ్ మొదలు, వి6 వెలుగు లైఫ్, 25 మే 2020, పుట. 5. నుండి